نسخة الفيديو النصية
اشترت سيدة ست أكياس من البرتقال، وزن الكيس الواحد سبعة كيلوجرامات، كم كيلوجرام من البرتقال اشترت هذه السيدة؟
عندنا واحدة اشترت ست أكياس من البرتقال، واحد اتنين تلاتة أربعة خمسة ستة، وزن الكيس الواحد سبعة كيلوجرامات، عاوزين نعرف كل الأكياس دي على بعضها كام كيلوجرام. طيب هم ست أكياس، والكيس الواحد سبعة كيلوجرام، يبقى نضرب الستة في سبعة. ليه قلنا ستة في سبعة؟ لأن كل كيس من دول وزنه سبعة كيلوجرام. ولو عاوزين نعرف وزنهم كلهم مع بعض، ده معناه إننا هنجمع كل السبعات دي، يعني هنجمع السبعة ست مرات. وبدل ما نقعد نجمع ده كله، فبنحولها بسهولة جدًّا لضرب فبنضرب الستة في سبعة.
الستة في سبعة تساوي اتنين وأربعين، يبقى لو عايزين نجاوب على السؤال كم كيلوجرام من البرتقال اشترت السيدة، هنقول اتنين وأربعين كيلوجرام، وهو ده الجواب النهائي.